चूंकि एनआईटी में 65 से 70% स्टूडेंट्स जम्मू-कश्मीर के बाहर से आते हैं, ऐसे में उन्होंने इसका विरोध तिरंगा लहराकर किया। इसके बाद विवाद शुरू हो गया। 1 अप्रैल से ही स्टूडेंट्स के दो गुट भारत और पाकिस्तान का झंडा लेकर विरोध कर रहे हैं। यहां मौजूद एनआईटी के डायरेक्टर प्रो. रजत गुप्ता इस मामले में कोई एक्शन लेने के बजाय तिरंगा फहराने वाले स्टूडेंट्स के खिलाफ हो गए हैं। उनकी सहमति से ही मंगलवार को पुलिस ने कैम्पस में आकर तिरंगा लेकर प्रदर्शन कर रहे स्टूडेंट्स पर लाठीचार्ज किया। जबकि पाकिस्तान का झंडा लेकर प्रदर्शन कर रहे स्टूडेंट्स के खिलाफ कोई कार्रवाई नहीं हुई।